— Так, я выхаванец менавіта гэтага клуба. Прайшоў школу «Юнацтва», потым гуляў у «Юніёры», тры гады выступаў у МХЛ, пасля чаго прыйшоў у першую каманду, трэніраваўся з ёй усю перадсезонку, але потым (у 2015 годзе) мяне адправілі ў «Віцебск». Там атрымаў шмат гульнявога часу, што дазволіла без праблем перайсці з маладзёжнага ў дарослы хакей. Гэтыя паўгода далі мне шмат, выдатна разумеў, што ў «Юнацтве» ў той час не выходзіў бы на лёд так часта. Калі вярнуўся ў Мінск, паказаў сябе нядрэнна, таму затрымаўся ў камандзе.